
Për ndryshimin dhe kalimin e përgjegjësisë së administrimit të objektit të parkut të automjeteve dhe fjetores së repartit “Renea”, Tiranë, nga ministria e rendit publik, ministrisë së drejtësisë

Në mbështetje të nenit 100 të Kushtetutës dhe të neneve 13 e 15 të ligjit nr.8743, datë 22.2.2001 “Për pronat e paluajtshme të shtetit”, me propozimin e Ministrit të Drejtësisë dhe të Ministrit të Rendit Publik, Këshilli i Ministrave

Vendosi:

1. Truallit të objektit “Parku i automjeteve të repartit “Renea”, Tiranë”, me sipërfaqe 2046 m2 e të objektit “Fjetore e repartit “Renea”, Tiranë”, me  sipërfaqe 420 m2 dhe sheshit përreth saj, me sipërfaqe 2548 m2, t’u ndryshojë përgjegjësia e administrimit nga Ministria e Rendit Publik dhe t’i kalojë Ministrisë së Drejtësisë, për sistemimin me mjedise pune të Gjykatës së Krimeve të Rënda.
2. Pronat me numrat rendorë 2, e objektit “Fjetore e repartit “Renea”, Tiranë”, dhe 7, 8, 9 e 10 të objektit “Parku i automjeteve të repartit “Renea”, Tiranë”, të hiqen nga lista e inventarit të pronave, që janë në përgjegjësi administrimi të Ministrisë së Rendit Publik, e cila i bashkëlidhet vendimit nr.250, datë 24.4.2003 të Këshillit të Ministrave “Për miratimin e listës së inventarit të pronave të paluajtshme shtetërore, të cilat i kalojnë në përgjegjësi administrimi Ministrisë së Rendit Publik”.
3. Ngarkohen Ministri i Drejtësisë, Ministri i Rendit Publik dhe kryeregjistruesi i Zyrës Qendrore të Regjistrimit të Pasurive të Paluajtshme për zbatimin e këtij vendimi.
Ky vendim hyn në fuqi menjëherë.

